**ДО ВСИЧКИ**

**ЗАИНТЕРЕСОВАНИ ЛИЦА**

**От**

**„АВТОМАГИСТРАЛИ” ЕАД**

**бул. „Цар Борис III” №215, ет.4,**

**София 1618,**

**e-mail:****info@avtomagistrali.com**

ПОКАНА

**За** **избор на подизпълнител за изпълнение на охранителни дейности за участие в обществена поръчка по ЗОП с Възложител „Агенция Пътна инфраструктура“ и предмет:**

„*Определяне на изпълнител за извършване на дейности по зимно поддържане и възстановителни работи при аварийни ситуации на АМ „Хемус“, АМ „Тракия“, и АМ „Струма“, по обособени позиции”*

**УВАЖАЕМИ ДАМИ И ГОСПОДА**,

Във връзка с участието на Автомагистрали ЕАД в открита процедура по Закона за обществените поръчки с горецитирания предмет, „АВТОМАГИСТРАЛИ” ЕАД Ви кани да представите Вашата оферта за изпълнение на охранителни дейности подробно описани в Образец № 3.1 - Сметка, приложение към настоящата покана.

1. **ПРЕДМЕТ НА ПРОЦЕДУРАТА**

Предмет на настоящата процедура е извършване на охранителни дейности на АМ „Хемус“, АМ „Тракия“, и АМ „Струма“, по обособени позиции, както следва:

• Обособена позиция № 1 – АМ „Хемус“ на територията на ОПУ София и ОПУ Ловеч;

• Обособена позиция № 2 - АМ „Тракия“ на територията на ОПУ София, ОПУ Пазарджик, ОПУ Пловдив, ОПУ Стара Загора, ОПУ Сливен, ОПУ Ямбол и ОПУ Бургас;

• Обособена позиция № 3 - АМ „Струма“ от км 0+000 до км 166+500 (проектен) на територията на ОПУ София, ОПУ Перник, ОПУ Кюстендил и ОПУ Благоевград.

 **Всеки участник може да представи оферта по една или повече обособени позиции.**

 **Кратко описание:**

Изпълнението на обществената поръчка, за всяка обособена позиция, включва:

Охрана на пътни съоръжения и принадлежности в обхвата на автомагистралата - Дейността включва oхрана на пътни съоръжения и принадлежности в обхвата на автомагистралата, съобразно изискванията на Възложителя вкл. всички, свързани с това

присъщи разходи.

Охрана на пътни тунели и прилежащите им съоръжения в обхвата на автомагистралата - Дейността включва oхрана на пътни тунели и прилежащите им съоръжения в обхвата на автомагистралата, съобразно изискванията на Възложителя вкл. всички, свързани с това

присъщи разходи.

**II. КРИТЕРИИ ЗА ПОДБОР**

**2.1. Технически и професионални способности:**

 2.1.1. Изисква се участникът в процедурата да разполага с персонал и/или с ръководен състав с определена професионална компетентност за изпълнението на поръчката, включващ най-малко:

**За обособена позиция № 1 АМ Хемус:**

а) Ръководител на охранителна дейност – 2 (два) бр.;

 б) Изпълнители на охранителна дейност – 40 (четиридесет) бр.;:

 ***Забележка:*** *Служителите/експертите от екипа следва да отговарят на изискванията по ЗЧОД.*

**За обособена позиция № 2 АМ Тракия:**

а) Ръководител на охранителна дейност – 3 (трима) бр.;

 б) Изпълнители на охранителна дейност – 50 (петдесет) бр.

 ***Забележка:*** *Служителите/експертите от екипа следва да отговарят на изискванията по ЗЧОД.*

**За обособена позиция № 3 АМ Струма:**

а) Ръководител на охранителна дейност – 3 (трима) бр.;

 б) Изпълнители на охранителна дейност – 50 (петдесет) бр.

 **Забележка:** Служителите/експертите от екипа следва да отговарят на изискванията по ЗЧОД.

Участникът представя декларация – Образец №2 - списък на персонала, който ще изпълнява дейностите.

В случай, че участник участва за повече от **една обособена позиция** , трябва да представи за всяка позиция отделен Образец № 2.

*Информация за пътни съоръжения и принадлежности в обхвата на автомагистралата и пътните тунели и прилежащите им съоръжения в обхвата на автомагистралата са посочени в Прил. № 1.1 - Списък на пътищата и Прил. № 1.2 - Списък на съоръженията към настоящата покана.*

2.2. **Годност (правоспособност) за упражняване на професионална дейност:**

 2.2.1. Изисква се участникът в процедурата да притежава валиден лиценз за извършване на частна охранителна дейност, съгласно чл. 4, във връзка с чл. 5, ал. 1, т. 2, т. 3 т. 5 от ЗЧОД за територията на Република България и/или за територията на област Русе и/или за територията на обектите, които са предмет на обществената поръчка, или еквивалентен документ, удостоверяващ правото да извършват такава дейност за участниците – чуждестранни лица.

 За доказване на изискването участникът представя копие на валиден лиценз за извършване на частна охранителна дейност, съгласно чл. 4, във връзка с чл. 5, ал. 1, т. 2, т. 3 т. 5 от ЗЧОД.

**III. СЪДЪРЖАНИЕ НА ОФЕРТАТА**

3.1. Образец № 1 – Административни данни;

3.2. Образец № 2 – Списък на персонала, който ще изпълнява дейностите;

3.3. Образец № 4 – Декларация за конфинденциалност.

3.4. Копие на валиден лиценз за извършване на частна охранителна дейност, съгласно чл. 4, във връзка с чл. 5, ал. 1, т. 2, т. 3 т. 5 от ЗЧОД.

3.5. Ценовото предложение:

Ценовото предложение, се изготвя по Образец № 3 и Образец № 3.1. – Сметка и съдържа предложението на участника относно Ценовите параметри за изпълнение, съгласно указанията на Възложителя.

Извън Ценовото предложение не трябва да е посочена никаква информация относно предлаганите от участник в процедурата единични цени и/или части от тях.

Участници, които, по какъвто и да е начин, са включили някъде в офертата си извън Ценовото предложение елементи, свързани с предлаганите единични цени (и/или части от тях), ще бъдат отстранени от участие в процедурата.

Ценовото предложение се поставя в отделен запечатан непрозрачен плик с надпис **„Предлагани ценови параметри“,**обособената позиция за която се отнася и наименованието на участника, съдържащ: Попълнено и подписано за съответната обособена позиция и подобект ценово предложение и приложенията към него.

**Когато участник подава оферта за повече от една обособена позиция, за всяка от позициите се представят отделни запечатани непрозрачни пликове с надпис „Предлагани ценови параметри“, с посочване на позицията и подобекта за която се отнасят и наименованието на участника.**

*Ценовите предложения на участниците за съответната обособена позиция по отношение на предлаганите от тях единични цени не могат да надвишават пределните такива, определени от Възложителя за настоящата процедура, като противното е основание за отстраняване на съответния участник от процедурата за съответната обособена позиция!*

 3.6. Запечатване

3.6.1.Документите се представят в запечатан непрозрачен плик, върху който се посочва:

|  |
| --- |
| Оферта за участие в процедура с предмет:«..................................» /посочва се наименованието на процедурата/Участник:(посочва се името на участника)Адрес и телефон/факс и ел. поща: …………..До„АВТОМАГИСТРАЛИ“ ЕАДГр. София, 1618Бул. Цар Борис III, 215, ет.4деловодство |

 3.6.2.Пликът включва документите посочени в раздел III „Съдържание на офертата“, както и отделни запечатани непрозрачен пликове с надпис „Ценово предложение“, за съответната обособена позиция, за която участникът кандидатства, който съдържа ценовото предложение.

 3.6.3.Участник, документите в чиято оферта не са систематизирани по указания по-горе начин се отстранява от участие в процедурата.

**IV. КОНКУРСНА ДОКУМЕНТАЦИЯ**

 Документацията за участие може да се свали свободно от сайта на Дружеството в раздел „Профил на купувача“

1. **СРОК И МЯСТО ЗА ПОДАВАНЕ НА ОФЕРТИТЕ**

 Офертите, заедно с всички съпътстващи документи, описани в поканата се представят в запечатан непрозрачен плик, в деловодството на „Автомагистрали“ ЕАД (Възложител) на адрес: гр. София 1618 бул. „Цар Борис III“ № 215 ет. 4 – всеки работен ден между 8.30 ч. – 12.00 ч. и 12.30 ч. – 16.00 ч.

**Краен срок за подаване на офертите: 16.00 ч. на 26.08.2022 г.**

 Оферти, подадени след изтичане на крайния срок или в незапечатан плик, или в плик с нарушена цялост не се приемат и се връщат незабавно на подателя.

**ПРИЛОЖЕНИЯ:**

 1. Образец № 1 – Административни данни;

 2. Образец № 2 – Списък на персонала;

 3. Образец № 3 - Ценово Предложение;

 4. Образец № 3.1 – Сметка;

 5. Образец № 4 - Декларация за конфиденциалност;

 6. Приложение № 1.1 - Списък на пътищата;

 7. Приложение № 1.2 - Списък на съоръженията;

**ИНЖ. ИВАН СТАНЧЕВ**

**ИЗПЪЛНИТЕЛЕН ДИРЕКТОР**

**НА „АВТОМАГИСТРАЛИ“ ЕАД**